钦定古今图书集成/明伦汇编/闺媛典/第100卷 > 皇清六 > 吴氏女
## 钦定古今图书集成/明伦汇编/闺媛典/第100卷 > 皇清六 > 吴氏女

按《歙县志》：“吴氏女，名复贞，澄塘吴仲孺侧室所出。生母早亡，父远游养于嫡母，许配程氏子观凤。凤随父客外，遇盗堕水死。讣闻，嫡母弗以告女邻母偶泄其事，女遂绝食誓死，母密防之，逾三日，笑语饮啖如常。母度其幼稚，终无定识，防闲遂疏。越数日，晨起，会母往邻家，女即更衣闭户自经死，衣裾上下皆自缝纫” ，时年十六，发犹未尽束也。县令旌其门，族人合建“贞烈祠” ，春秋祀之。